આ નિષ્ણાતોએ સૂચવ્યું હતું કે ગળપણ વનસ્પતિ અને ફળ દ્વારા મળતું હોય તો શરીરને કોઈજાતનું નુકસાન નથી કરતું. નુકસાન માત્ર ખાંડથી થાય છે. ખાંડ એટલે કરિયાણાવાળાની દુકાનેથી આવતા સફેદ દાણા એવું માનવાની ભૂલ જ ગરબડ કરી દે છે. વસ્તુના નામમાં અંતે ઓએસઇ આવતું હોય તે બધું જ પ્રોસેસ ગળપણ છે અને તે નુકસાનકારક છે. ગ્લુકોઝ, માલ્ટીઝ, સુક્રોઝ, કુકટોઝ, માલ્ટોડેકસ્ટ્રીન, મધ, કોઈપણ જાતનું સિરપ, ઓર્ગેનિક કહેવાતી અથવા બ્રાઉન કહેવાતી ખાંડ અને ગોળ બધું જ પ્રોસેસ થયેલું ગળપણની કક્ષામાં આવે છે અને તે જરાય વધુ ખવાઈ જાય તો નુકસાન કરે છે. દરેક વાનગીને રંગની નિશાની કરી દેવી જેથી તેમાં ગળપણ કેટલું છે તેની ખબર પડે. દર ૧૦૦ ગ્રામે ૧૨.૫ ગ્રામ ગળપણ હોય તો વધુ કહેવાય તેને લાલ રંગ આપવો. પાંચ ગ્રામથી ઓછું ગળપણ હોય તો તે સલામત કહેવાય. તેને લીલો રંગ આપવો. અનેક વાનગીઓ એક જ વખતમાં આખા દિવસનું ગળપણ, ચરબી અને મીઠું આપી દે છે. આવી વાનગીઓ ખાસ જુદી રાખવી જાઈએ. સેન્ડવીચ તાજી બનાવડાવીને ખાવી, તૈયારમાં ગળપણ અને મીઠું તથા માખણ હોય છે. ફ્રૂટ જ્યુસ દિવસમાં એક ગ્લાસથી વધુ ન લેવું જાઈએ.